Diari Oficial de la Generalitat Valenciana


Sumari del DOGV 9126, del 13-07-2021 (2021/7583)

RESOLUCIÓ de 8 de juliol de 2021, de la consellera d'Innovació, Universitats, Ciència i Societat Digital, per la qual es proveeixen pel sistema de lliure designació, els llocs de treball anunciats en la convocatòria número 76/2021, de 14 de maig de 2021.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9126

Data del DOGV
:   13-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7583


Data del document
:   08-07-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 8 de juliol de 2021, de la consellera d'Innovació, Universitats, Ciència i Societat Digital, per la qual es proveeixen pel sistema de lliure designació, els llocs de treball anunciats en la convocatòria número 76/2021, de 14 de maig de 2021. [2021/7583]  
Tenint en compte que en el moment d'entrada en vigor de la Llei 4/2021, de la funció pública valenciana, aquesta convocatòria havia sigut publicada i es trobava pendent de resoldre, segons la previsió de la disposició transitòria sisena d'aquesta, és procedent la seua resolució d'acord amb la Llei 10/2010, de 9 de juliol, d'ordenació i gestió de la funció pública valenciana, normativa vigent en el moment de la seua publicació.  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria 76/2021, de 14 de maig de 2021 (DOGV 9086, 18.05.2021), pel procediment de lliure designació dels llocs de treball números:  
10658. Direcció del Servei de Gestió Economicopressupostària de les Universitats.  
27849. Direcció del Servei de Política Científica.  
Una vegada revisada la documentació presentada per les persones candidates, queda acreditat el compliment dels requisits de participació exigits per la convocatòria de les persones funcionàries a les quals es nomena.  
El lloc número 10266 ha sigut sol·licitat per quatre persones. De conformitat amb l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, dues de les persones que el sol·licitaven, no reuneixen els requisits exigits: una d'elles per no pertànyer al cos/escala del lloc (administració general) i l'altra per no trobar-se en servei actiu. D'acord amb l'informe de la Direcció General d'Universitats a la qual s'adscriu el lloc, de les persones participants admeses, la idònia per a exercir-lo és Juan Manuel Fuster Chiva, tenint en compte tant la seua experiència en l'exercici de llocs de responsabilitats i característiques similars al que és objecte de la present convocatòria com les circumstàncies i aptituds professionals adequades a les funcions atribuïdes al lloc pel vigent Reglament orgànic i funcional de la Conselleria d'Innovació, Universitats, Ciència i Societat Digital i la seua Ordre de desenvolupament, 7/2020, d'11 de febrer (DOGV 13.02.2020).  
  
Per al lloc número 27889 no s'ha presentat cap participant, per la qual cosa, d'acord amb el que es preveu en l'article 102 de la LOGFPV i en les bases de la convocatòria, s'ha de declarar desert.  
Com s'ha dit, és procedent la resolució d'aquesta convocatòria d'acord amb la normativa vigent en el moment de la seua publicació. Així, de conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb les bases d'aquesta, resolc:  
  
Primer. Nomenaments  
Nomenar Juan Manuel Fuster Chiva, funcionari de carrera, grup A, subgrup A1, sector administració general, cos/escala tècnic superior de gestió, de la Universitat Politècnica de València, amb NRP \*\*\*3679\*\*\*, com a cap del Servei de Gestió Economicopressupostària de les Universitats, lloc de treball núm. 10035, sector general, subgrup A1, complement de destinació nivell 28 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, el funcionari no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
Declarar desert el lloc de treball núm. 27264.  
  
Segon. Cessaments i preses de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, s'hi podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé un recurs contenciós administratiu davant del Jutjat Contenciós Administratiu d'Alacant, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
Alacant, 8 de juliol de 2021.- La consellera d'Innovació, Universitats, Ciència i Societat Digital: Carolina Pascual Villalobos.